《蒲鞭》
宋代·林希逸

自古官刑在，如何只用蒲。贤哉知道者，陋矣执鞭乎。

草草存笞责，拳拳爱体肤。教非刑可比，耻患免而无。

舜扑书徒识，秦敲惨自愚。悲因挞黎庶，适意与宽俱。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。